BAFS ตั้ง “ฟอร์เอเวอร์ซันเดย์” ลุยธุรกิจพลังงานทดแทน-สิ่งแวดล้อม
BAFS ตั้ง “ฟอร์เอเวอร์ซันเดย์” เดินหน้าธุรกิจพลังงานทดแทนและสิ่งแวดล้อมทั้งในปท.-ตปท. ด้วยทุนจดทะเบียน 4 ลบ.
BAFS ตั้ง “ฟอร์เอเวอร์ซันเดย์” เดินหน้าธุรกิจพลังงานทดแทนและสิ่งแวดล้อมทั้งในปท.-ตปท. ด้วยทุนจดทะเบียน 4 ลบ.
22 พ.ย. 2565

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท บาฟส์ คลีน เอนเนอร์ยี่ คอร์เปอเรชั่น จำกัด (BC) ซึ่งเป็นบริษัทย่อยที่ BAFS ถือหุ้นร้อยละ 100 ได้มีการจัดประชุมคณะกรรมการบริษัท ครั้งที่ 4/2565 เมื่อวันที่ 22 พฤศจิกายน 2565 และได้มีมติอนุมัติจัดตั้งบริษัทย่อยแห่งใหม่ จำนวน 1 บริษัท ภายใต้ชื่อ บริษัท ฟอร์เอเวอร์ซันเดย์ จำกัด (Forever Sunday Company Limited) เพื่อลงทุนหรือร่วมทุนในโครงการพลังงานทดแทนและสิ่งแวดล้อมทั้งในประเทศและต่างประเทศ รวมถึงให้บริการด้านการบริหารให้บริการด้านเทคนิคที่เกี่ยวข้องกับธุรกิจพลังงานทดแทนและสิ่งแวดล้อม ด้วยทุนจดทะเบียน 4 ล้านบาท แบ่งออกเป็นหุ้นสามัญ 4 หมื่นหุ้น มูลค่าที่ตราไว้ละ 100 บาท